9. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 760 της 21/22 Νοεμ. 1969 (ΦΕΚ Α΄ 241) Περί αποδόσεως κρατήσεων επιβαλλομένων επί των εξόδων του Προϋπολογισμού του Κράτους. Έχοντες υπ’ όψει: 1)Το άρθρ. 31 του Ν.Δ. 321/1969 «Περί Κώδικος Δημοσίου Λογιστικού» και  2)Την υπ’ αριθ. 872/6.11.69 γνωμοδότησιν του Συμβουλίου της Επικρατείας, προτάσει του Ημετέρου επί των Οικονομικών Υπουργού, απεφασίσαμεν και διατάσσομεν: Άρθρ.1.-1.Πάσαι αι επιβαλλόμεναι υπέρ του δημοσίου ή τρίτων κρατήσεις επί των εξόδων προϋπολογισμού του Κράτους εισάγονται εις το Δημόσιον Ταμείον, αι μεν υπέρ Δημοσίου δια της εκδόσεως γραμματίων εισπράξεως υπό τους οικείους κωδικούς αριθμούς εσόδων, αι δε υπέρ Τρίτων δια της εκδόσεως γραμματίων εισπράξεως υπό τους οικείους εκτός προϋπολογισμού λογαριασμούς. 2.Αι κατά την παρ. 1 του παρόντος άρθρου υπέρ τρίτων κρατήσεις αποδίδονται αυτοίς μέχρι της 10ης του επομένου της εισπράξεως μηνός, είτε δι’ εντολών μεταφοράς προς την Τράπεζαν της Ελλάδος, είτε δια του παρά τοις Δημοσίοις Ταμείοις Γραφείο Παρακαταθηκών, είτε απ’ ευθείας. Άρθρ.2.-Η ισχύς του παρόντος άρχεται από 1 Ιαν. 1970. 